**FIȘA MĂSURII**

**Denumirea măsurii COOPERARE**

**Codul măsurii M1 / 1A**

**Tipul măsurii** SERVICII

# DESCRIEREA GENERALĂ A MĂSURII

În cadrul acestei măsuri, se acordă sprijin financiar pentru a facilita cooperarea între actorii implicați în dezvoltarea rurală din teritoriul LEADER ”SAMUS POROLISSUM”, pentru a-i ajuta să depășească și să aplaneze problemele tipice de natura socio-economică legate de dezvoltarea afacerilor și de asigurarea de servicii în zonele rurale sau provocările legate de mediu. Cooperarea va ajuta la abordarea dezavantajelor legate de nivelul foarte mare de fragmentare din sectorul agricol din teritoriul LEADER ”SAMUS POROLISSUM”, cu o pondere foarte mare a fermelor mici, și va promova entităţile care colaborează pentru identificarea unor soluţii noi și economii de scară.

**Obiective de dezvoltare rurală:** Favorizarea competitivității agriculturii.

**Obiectivul specific local al măsurii:** Încurajarea cooperării în teritoriul LEADER

”SAMUS POROLISSUM”;

Măsura contribuie la Prioritatea **P1** ”Încurajarea transferului de cunoștințe și a inovării în agricultură, silvicultură și în zonele rurale” prevăzut la art. 5, Reg. (UE) nr. 1305/2013:

Măsura corespunde obiectivelor art. 35 din Reg. (UE) nr. 1305/2013

Măsura contribuie direct la domeniul de intervenție **DI 1A**: **Încurajarea inovării, a cooperării și a creării unei baze de cunoștințe în zonele rurale**, sprijinul fiind acordat pentru cooperarea dintre actori din sectorul agro-alimentar, cu scopul de a comercializa produsele din lanțurile scurte de aprovizionare și va facilita utilizarea metodelor inovatoare de comercializare a produselor şi atragerea unor categorii noi de consumatori.

Măsura contribuie la obiectivele transversale ale Reg. 1305/2013 legate de mediu și schimbări climatice, și inovare.

**Mediu și schimbări climatice:** Operațiunile sprijinite pot deveni un pilon important pentru adaptarea sectorului agricol din teritoriul LEADER ”SAMUS POROLISSUM” la schimbările climatice, oferind totodată soluții eficiente și inovative cum ar fi soiuri rezistente la secetă, tehnici și sisteme cu un număr limitat de intervenții asupra solului, contribuind astfel la reducerea pierderilor de apă și a degradării solului și la conservarea și promovarea patrimoniului genetic local.

De asemenea, comercializarea produselor alimentare obținute la nivelul teritoriului LEADER ”SAMUS POROLISSUM”, prin lanțuri scurte și prin piețe locale poate avea efecte pozitive asupra mediului și climei prin reducerea consumului de energie și, implicit, a emisiilor de GES.

Se va sprijini de asemenea, cooperarea între micii operatori în ceea ce privește organizarea de procese de lucru comune și partajarea echipamentelor și a resurselor și pentru dezvoltarea și/sau comercializarea de servicii turistice aferente turismului rural din teritoriu (Art. 35, alin. 2 lit (c) din R1305/2013)

**Inovare:** Acțiunile desfășurate prin această măsură au un rol extrem de important în cadrul SDL deoarece acestea sprijină inovarea şi facilitează dezvoltarea, folosirea şi transferul de idei, produse sau tehnologii noi pentru a îmbunătăţi un anumit sistem de producție, produs, serviciu.

Totodată, prin cooperare, micii producători din teritoriul LEADER ”SAMUS POROLISSUM” pot identifica modalităţi inovatoare de comercializare a unui volum mai mare de produse proprii şi de atragere a unor noi categorii de consumatori.

Activitățile de dezvoltare-inovare ar permite fermierilor să capitalizeze în comun produsele obținute, să-și adapteze producția la cerințele pieței, să aibă un acces mai bun la inputuri, echipamente, credite și piață, să-și optimizeze costurile de producție, să creeze lanțuri scurte de aprovizionare și să facă față diferitelor provocări de pe piață.

**Complementaritatea cu alte măsuri din SDL:** Măsura ”COOPERARE” este complementară cu Măsurile ”INVESTIȚII ÎN ACTIVE FIZICE”, beneficiarii direcți ai măsurii ”COOPERARE” pot fi beneficiari direcți/indirecți ai Măsurii ”INVESTIȚII ÎN ACTIVE FIZICE”. De asemenea, beneficiarii direcți ai Măsurii ”COOPERARE” pot fi beneficiari indirecți Măsurii

”SERVICII DE BAZA, REINNOIREA SATELOR„

**Sinergia cu alte măsuri din SDL: -**

# VALOAREA ADĂUGATĂ A MĂSURII

Sprijinul se va acorda pentru cooperarea orizontală și verticală între actorii din lanțul de aprovizionare din teritoriul LEADER ”SAMUS POROLISSUM” în vederea stabilirii de lanțuri scurte de aprovizionare și de piețe locale și a dezvoltării acestora, precum și pentru promovarea de activități la nivelul teritoriului LEADER ”SAMUS POROLISSUM” privind dezvoltarea lanțurilor scurte de aprovizionare și a piețelor locale. Se va sprijini de asemenea cooperarea între micii operatori în ceea ce privește organizarea de procese de lucru comune și partajarea echipamentelor și a resurselor și pentru dezvoltarea și/sau comercializarea de servicii turistice aferente turismului rural din teritoriu (Art. 35, alin. 2 lit (c) din R1305/2013)

Măsura nu presupune numai cooperarea dintre fermieri, procesatori, comercianţi alimentari cu amănuntul, restaurante, hoteluri şi alte forme de cazare în mediul rural, ci şi realizarea de parteneriate cu organizații neguvernamentale şi autorităţi publice.

# TRIMITERI LA ALTE ACTE LEGISLATIVE

**Regulamentul (UE) nr. 1303/2013** de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime și de abrogare a Regulamentului (CE) nr. 1083/2006 al Consiliului

**Regulamentul (UE) nr. 1407/2013** privind aplicarea articolelor 107 și 108 din Tratatul privind funcționarea Uniunii Europene ajutoarelor de minimis

# BENEFICIARI DIRECȚI/INDIRECȚI (GRUP ȚINTĂ)

**PARTENERIATELE** constituite în baza unui **ACORD DE COOPERARE** şi în a cărui componenţă să fie cel puţin un partener din categoriile de mai jos și cel puțin un fermier sau un grup de producători/o cooperativă care își desfășoară activitatea în sectorul agricol/pomicol, în funcție de submăsură.

* Reprezentativitatea parteneriatului la nivelul teritoriului LEADER ”SAMUS POROLISSUM”;
* Fermieri din teritoriul LEADER ”SAMUS POROLISSUM”;
* Microîntreprinderi și întreprinderi mici din teritoriul LEADER ”SAMUS POROLISSUM”;
* Organizații neguvernamentale din teritoriul LEADER ”SAMUS POROLISSUM”;
* Consilii locale din teritoriul LEADER ”SAMUS POROLISSUM”;
* Unități școlare, sanitare, de agrement și de alimentație publică din teritoriul LEADER ”SAMUS POROLISSUM”.

Parteneriatul poate fi constituit și din persoane fizice, cu condiția ca liderul de proiect să fie cel puțin PFA, II, IF (înfiinţate în baza OUG nr. 44/2008, cu modificările și completările ulterioare).

# TIP DE SPRIJIN

Rambursare a cheltuielilor eligibile efectuate și plătite efectiv.

Plată în avans, cu condiția constituirii unei garanții bancare corespunzătoare procentului de 100% din valoarea avansului, în conformitate cu articolul 45(4) și articolul 63 din regulamentul 1305/2014.

# TIPURI DE ACȚIUNI ELIGIBILE ȘI NEELIGIBILE

## ACȚIUNI ELIGIBILE

Sprijinul se acordă pentru costuri de cooperare și investiţii tangibile şi/sau intangibile pentru promovarea unor proiecte comune care implică cel puţin două entităţi care cooperează pentru: Crearea/dezvoltarea unui lanţ scurt de aprovizionare/piețe locale (cu produse alimentare), şi/sau activităţi de promovare referitoare la crearea/dezvoltarea unui lanţ scurt (sau lanţuri scurte) de aprovizionare (cu produse alimentare) şi la piața locală deservită de acest lanț/aceste lanțuri.

Sunt considerate acțiuni eligibile, acțiunile prevăzute în Planul de marketing – care vor fi realizate în teritoriul LEADER ”SAMUS POROLISSUM” – din următoarele categorii:  **Studii/planuri:**

 Elaborarea studiilor și planurilor de marketing asociate proiectului, inclusiv analize de piață, conceptul de marketing etc.

## Costurile de funcţionare a cooperării

Pot fi efectuate dupa semnarea contractului și nu vor depăși 20% din valoarea toatală eligibilă a proiectului, şi pot cuprinde:

* Cheltuieli de transport și de subzistență ale coordonatorului și partenerilor legate de activitățile parteneriatului;
* Cheltuieli legate de închirierea spațiilor de desfășurare a întâlnirilor parteneriatului, inchiriere sediu, achizitie echipamente IT și alte dotari necesare desfasurarii cooperarii, etc.

 **Costuri directe ale proiectelor specifice corelate cu planul proiectului, inclusiv costuri de promovare, şi pot cuprinde:**

* Cheltuieli de promovare inclusiv pagina web, broșuri, pliante, bannere, promovare platita prin social media și alte retele de publicitate, radio și televiziune etc.;
* Cheltuieli de marketing legate de etichetarea și ambalarea produsului (concept grafic), creare marcă înregistrată;
* Investiții în construcții aferente activitatii de producție (modernizare, constructie) echipamente, utilaje necesare implementării proiectului așa cum rezultă din planul proiectului, inclusiv mijloace de transport adecvate activității descrise în proiect;
* Aplicații software adecvate activității descrise în proiect;
* Onorarii ale personalului, partenerilor, colaboratorilor, aferente activitatilor descrise în proiect. **ACȚIUNI NEELIGIBILE**

**Nu sunt sprijinite următoarele tipuri de cheltuieli:**

* cheltuielile cu achiziţionarea de bunuri și echipamente ”second hand”;
* cheltuieli efectuate înainte de semnarea contractului de finanțare a proiectului cu excepţia costurilor generale definite la art 45, alin 2 litera c) a R (UE) nr. 1305/2013 care pot fi realizate înainte de depunerea cererii de finanțare;
* cheltuieli cu achiziția mijloacelor de transport pentru uz personal și pentru transport persoane;
* construcția sau modernizarea locuinței și sediilor sociale;
* cheltuieli cu investițiile ce fac obiectul dublei finanțări care vizează aceleași costuri eligibile;
* cheltuieli neeligibile în conformitate cu art. 69, alin (3) din R (UE) nr. 1303/2013 și anume:
  1. dobânzi debitoare, cu excepţia celor referitoare la granturi acordate sub forma unei subvenţii pentru dobândă sau a unei subvenţii pentru comisioanele de garantare și pentru fondurile mutuale în condițiile menționate în M17;
  2. achiziţionarea de terenuri construite și neconstruite
  3. taxa pe valoarea adăugată, cu excepţia cazului în care aceasta nu se poate recupera în temeiul legislaţiei naţionale privind TVA-ul și a prevederilor specifice pentru instrumente financiare;
* în cazul contractelor de leasing, celelalte costuri legate de contractele de leasing, cum ar fi marja locatorului, costurile de refinanțare a dobânzilor, cheltuielile generale și cheltuielile de asigurare;
* achiziționarea de clădiri.

# CONDIȚII DE ELIGIBILITATE

* Proiectul propus se va implementa în teritoriul LEADER ”SAMUS POROLISSUM”;
* Solicitantul se încadrează în categoria beneficiarilor eligibili;
* Solicitantul va depune un acord de cooperare care face referire la o perioadă de funcționare cel puțin egală cu perioada pentru care se acordă finanțarea;
* Pentru proiectele legate de lanțurile scurte de aprovizionare, solicitantul va depune un studiu/plan, privitor la conceptul de proiect privind lanțul scurt de aprovizionare;
* Pentru proiectele legate de piețele locale, solicitantul va prezinta un concept de marketing adaptat la piața teritoriului LEADER ”SAMUS POROLISSUM”, care să cuprindă, dacă este cazul, și o descriere a activităților de promovare propuse.
* Proiectul de cooperare propus va fi nou și nu va fi în curs de defășurare sau finalizat;
* Dacă este cazul, solicitantul va respecta definițiile cu privire la lanțurile scurte de aprovizionare și piețele locale stabilite în conformitate cu prevederile din articolul 11 din Regulamentul (UE) nr. 807/2014 și descrise în secțiunea Informații specifice operațiunii din fișa măsurii.
* Partenerii care sunt fermieri isi desfasoara activitatile agricole într-una din unitățile administrativ – teritoriale din teritoriul LEADER ”SAMUS POROLISSUM”.

# CRITERII DE SELECȚIE

Criteriile de selecție a proiectelor vor urmări următoarele principii:

* Principiul reprezentativității cooperării, respectiv numărul de parteneri implicați

(mai mult de 5 membri, între 3-5 membri, sub 3 membri);

* Principiul structurii adecvate de parteneriat, pe baza obiectivului proiectului ( a) parteneriatele care la finalizarea proiectului formalizeaza cooperarea prin constituirea unei forme asociative cu personalitate juridical, b) entități cu experiență în domeniile cercetării de piață și al promovării produselor agro-alimentare, c) consilii locale, unitati scolare, sanitare, de agrement și de alimentatie publica, ONG, alte entități relevante, pe baza obiectivelor proiectului);
* **Principiul valorii adăugate:** Parteneriatul comercializează produse ecologice conform prevederilor OUG 34/2000; Parteneriatul comercializează produse traditionale conform prevederilor Ordinului 724/ 2013, provenite dinexploataţii situate în zone HNV conform listei UAT situate în zone HNV;
* Principiul “piețelor locale” (i.e. distanță geografică mai mică între punctul de producție și punctul de vânzare): 0-15 km, >15-30, >30-75 km; Proiecte care propun integrarea lantului scurt cu piata locala;

Principiile de selecție vor fi detaliate suplimentar ghidul solicitantului elaborate de GAL și vor avea în vedere prevederile din articolul 49 al Regulamentului (UE) nr. 1305/2013, în scopul de a asigura tratamentul egal al solicitanților, o mai bună utilizare a resurselor financiare și direcționarea acelor resurse în conformitate cu prioritățile Uniunii în materie de dezvoltare rurală.

# SUME (APLICABILE) ȘI RATA SPRIJINULUI

Valoarea maximă a sprijinului este de 30.000 de euro/proiect.

Ponderea sprijinului nerambursabil este de 100% din totalul cheltuielilor eligibile. În cazul în care planul de proiect include, de asemenea, acțiuni care sunt eligibile în cadrul altor măsuri, atunci costurile sunt acoperite din această măsură, în conformitate cu rata maximă a ajutorului și sumele aplicabile în cadrul acelor măsuri. Cu toate acestea, valoarea maximă a cheltuielilor eligibile în cadrul altor măsuri nu va depăși valoarea maximă acordată în cadrul măsurii 1/1A.

Costurile de funcţionare a cooperării nu vor depăși 20% din valoarea maximă a sprijinului acordat pe proiect depus.

Toate costurile sunt acoperite de această măsură ca o valoare globală. Intensitatea ajutorului este de 100%.

**10. INDICATORI DE MONITORIZARE** Număr de parteneriate sprijinite.